新唐書/卷059

以2024年7月12日从维基文库导出

←

藝文二

新唐書

卷五十九

志第四十九　藝文三　北宋

歐陽修、宋祁等

藝文四

→

藝文三
姊妹计划: 数据项

丙部子錄，其類十七：一曰儒家類，二曰道家類，三曰法家類，四曰名家類，五曰墨家類，六曰縱橫家類，七曰雜家類，八曰農家類，九曰小說類，十曰天文類，十一曰曆算類，十二曰兵書類，十三曰五行類，十四曰雜藝術類，十五曰類書類，十六曰明堂經脉類，十七曰醫術類。凡著錄六百九家，九百六十七部，一萬七千一百五十二卷；不著錄五百七家，五千六百一十五卷。

晏子春秋七卷〈晏嬰。〉

曾子二卷〈曾參。〉

子思子七卷〈孔伋。〉

公孫尼子一卷

趙岐注孟子十四卷〈孟軻。〉

劉熙注孟子七卷

鄭玄注孟子七卷

綦毋邃注孟子七卷

荀卿子十二卷〈荀況。〉

董子一卷〈董無心。〉

魯連子一卷〈魯仲連。〉

陸賈新語二卷

賈誼新書十卷

桓寬鹽鐵論十卷

劉向新序三十卷

又說苑三十卷

揚子法言六卷〈揚雄。〉

宋衷注法言十卷

李軌注法言三卷

陸績注揚子太玄經十二卷

虞翻注太玄經十四卷

范望注太玄經十二卷

宋仲孚注太玄經十二卷

蔡文邵注太玄經十卷

桓子新論十七卷〈桓譚。〉

王符潛夫論十卷

仲長子昌言十卷〈仲長統。〉

荀悅申鑒五卷

魏子三卷〈魏朗。〉

魏文帝典論五卷

徐氏中論六卷〈徐幹。〉

王粲去伐論集三卷

王肅政論十卷

杜氏體論四卷〈杜恕。〉

顧子新論五卷〈顧譚。〉

文禮通語十卷〈殷興續。〉

諸葛亮集誡二卷

陸景典訓十卷

譙子法訓八卷

又五教五卷〈譙周。〉

王嬰古今通論三卷

周生烈子五卷

袁子正論二十卷

又正書二十五卷〈袁準。〉

孫氏成敗志三卷〈孫毓。〉

夏侯湛新論十卷

楊泉物理論十六卷

又太元經十四卷〈劉緝注。〉

華譚新論十卷

虞喜志林新書二十卷

又後林新書十卷

顧子義訓十卷〈顧夷。〉

蔡洪清化經十卷

干寶正言十卷

又立言十卷

蔡韶閎論二卷

呂竦要覽五卷

周捨正覽六卷

劉徽魯史欹器圖一卷

綦毋氏誡林三卷

顏氏家訓七卷〈顏之推。〉

李穆叔典言四卷

王滂百里昌言二卷

崔子至言六卷〈崔靈童。〉

盧辯墳典三十卷

王劭讀書記三十二卷

王通中說五卷

辛德源正訓二十卷

太宗序志一卷

又帝範四卷〈賈行注。〉

高宗天訓四卷

武后紫樞要錄十卷

又臣軌二卷

百寮新誡五卷

青宮紀要三十卷

少陽政範三十卷

列藩正論三十卷

章懷太子春宮要錄十卷

又脩身要覽十卷

君臣相起發事三卷

魏徵諫事五卷

又自古諸侯王善惡錄二卷

張大玄平臺百一寓言三卷

楊相如君臣政理論三卷

陸善經注孟子七卷

張鎰孟子音義三卷

楊倞注荀子二十卷〈汝士子，大理評事。〉

王涯注太玄經六卷

員俶太玄幽贊十卷〈開元四年京兆府童子，進書，召試及第，授散官文學，直弘文館。〉

柳宗元注楊子法言十三卷

李襲譽五經妙言四十卷

鄭澣經史要錄二十卷

劉貺續說苑十卷

杜正倫百行章一卷

憲宗前代君臣事跡十四篇

武后訓記雜載十卷〈采青宮紀要、維城典訓、古今內範、內範要略等書為雜載云。〉

維城典訓二十卷

褚无量翼善記〈卷亡。〉

裴光庭搖山往則一卷

又維城前軌一卷

丁公著皇太子諸王訓十卷

六經法言二十卷〈韋處厚、路隋撰。〉

崔郾諸經纂要十卷

于志寧諫苑二十卷

王方慶諫林二十卷

楊浚聖典三卷〈校書郎，開元中上。〉

張九齡千秋金鏡錄五卷

唐次辨謗略三卷

元和辨謗略十卷〈令狐楚、沈傳師、杜元穎撰。〉

裴潾大和新脩辨謗略三卷

李仁實格論三卷

趙冬曦王政三卷〈景龍二年上。〉

馮中庸政錄十卷〈開元十九年上，授汜水尉。〉

賈子一卷〈開元中藍田尉。失名。〉

儲光羲正論十五卷〈兗州人，開元進士第，又詔中書試文章，歷監察御史，安祿山反，陷賊自歸。〉

牛希濟理源二卷

陸質君臣圖翼二十五卷

李吉甫古今說苑十一卷

李德裕御臣要略〈卷亡。〉

丘光庭康教論一卷

元子十卷

又浪說七篇

漫說七篇〈元結。〉

杜信元和子二卷

林慎思伸蒙子三卷〈咸通中人。〉

冀子五卷〈冀重，字子泉，定州容城人。廣明脩武令。〉

崔慤儒玄論三卷〈字敬之，後魏白馬侯浩七世孫，中和光祿丞。〉

右儒家類六十九家，九十二部，七百九十一卷。〈陸善經以下不著錄三十九家，三百七十一卷。〉

鬻子一卷〈鬻熊。〉

老子道德經二卷〈李耳。〉

又三卷

河上公注老子道德經二卷

王弼注新記玄言道德二卷

又老子指例略二卷

蜀才注老子二卷

鍾會注二卷

羊祜注二卷

又解釋四卷

孫登注老子二卷

王尚注二卷

袁真注二卷

張憑注二卷

劉仲融注二卷

陶弘景注四卷

樹鍾山注二卷

李允愿注二卷

陳嗣古注二卷

僧惠琳注二卷

惠嚴注二卷

鳩摩羅什注二卷

義盈注二卷

程韶集注二卷

任真子集解四卷

張道相集注四卷

盧景裕、梁曠等注二卷

安丘望之老子章句二卷

又道德經指趣三卷

王肅玄言新記道德二卷

梁曠道德經品四卷

嚴遵指歸十四卷

何晏講疏四卷

又道德問二卷

梁武帝講疏四卷

又講疏六卷

顧歡道德經義疏四卷

又義疏治綱一卷

孟智周義疏五卷

戴詵義疏六卷

葛洪老子道德經序訣二卷

韓莊玄旨八卷

劉遺民玄譜一卷

節解二卷

章門一卷

李軌老子音一卷

鶡冠子三卷

張湛注列子八卷〈列禦寇。〉

郭象注莊子十卷〈莊周。〉

向秀注二十卷

崔譔注十卷

司馬彪注二十一卷

又注音一卷

李頤集解二十卷

王玄古集解二十卷

李充釋莊子論二卷

馮廓老子指歸十三卷

又莊子古今正義十卷

梁簡文帝講疏三十卷

王穆疏十卷

又音一卷

莊子疏七卷

文子十二卷

廣成子十二卷〈商洛公撰，張太衡注。〉

唐子十卷〈唐滂。〉

蘇子七卷〈蘇彥。〉

宣子二卷〈宣聘。〉

陸子十卷〈陸雲。〉

抱朴子內篇二十卷〈葛洪。〉

孫子十二卷〈孫綽。〉

苻子三十卷〈苻朗。〉

賀子十卷〈賀道養。〉

牟子二卷〈牟融。〉

傅弈注老子二卷

楊上善注老子道德經二卷

又注莊子十卷

老子指略論二卷〈太子文學。〉

辟閭仁諝注老子二卷〈聖曆司禮博士。〉

賈大隱老子述義十卷

陸德明莊子文句義二十卷

玄宗注道德經二卷

又疏八卷〈天寶中加號玄通道德經，世不稱之。〉

盧藏用注老子二卷

又注莊子內外篇十二卷

邢南和注老子〈開元二十一年上。〉

馮朝隱注老子

白履忠注老子

李播注老子

尹知章注老子

傅弈老子音義〈並卷亡。〉

陸德明老子疏十五卷

逄行珪注鬻子一卷〈鄭縣尉。〉

陳庭玉老子疏〈開元二十年上，授校書郎。卷亡。〉

陸希聲道德經傳四卷

吳善經注道德經二卷〈貞元中人。〉

楊上善道德經三略論三卷

道士成玄英注老子道德經二卷

又開題序訣義疏七卷

注莊子三十卷

疏十二卷〈玄英，字子實，陝州人，隱居東海。貞觀五年，召至京師。永徽中，流郁州。書成，道王元慶遣文學賈鼎就授大義，嵩高山人李利涉為序，唯老子注、莊子疏著錄。〉

張游朝南華象罔說十卷

又沖虛白馬非馬證八卷〈張志和父。〉

孫思邈注老子〈卷亡。〉

又注莊子

柳縱注莊子〈開元二十年上，授章懷太子廟丞。〉

尹知章注莊子〈並卷亡。〉

甘暉、魏包注莊子〈卷亡。開元末奉詔注。〉

元載南華通微十卷

張志和太易十五卷

又玄真子十二卷〈韋詣作內解。〉

陳庭玉莊子疏〈卷亡。〉

道士李含光老子莊子周易學記三卷

又義略三卷〈含光，揚州江都人，本姓弘，避孝敬皇帝諱改焉，天寶間人。〉

張隱居莊子指要三十三篇〈名九垓，號渾淪子，代、德時人。〉

帥夜光三玄異義三十卷〈幽州人。開元二十年上，授校書郎，直國子監。〉

徐靈府注文子十二卷

李暹訓注文子十二卷

王士元亢倉子二卷〈天寶元年，詔號莊子為南華真經，列子為沖虛真經，文子為通玄真經，亢桑子為洞靈真經。然亢桑子求之不獲，襄陽處士王士元謂：「莊子作『庚桑子』，太史公、列子作『亢倉子』，其實一也。」取諸子文義類者補其亡。〉

无能子三卷〈不著人名氏，光啟中隱民間。〉

凡神仙三十五家，五十部，三百四十一卷。〈失姓名十三家，自道藏音義以下不著錄六十二家，二百六十五卷。〉

尹喜高士老君內傳三卷

玄景先生老子道德簡要義五卷

梁簡文帝老子私記十卷

戴詵老子西升經義一卷

韋處玄集解老子西升經二卷

老子黃庭經一卷

老子探真經一卷

老君科律一卷

老子宣時誡一卷

老子入室經一卷

老子華蓋觀天訣一卷

老子消水經一卷

老子神策百二十條經一卷

鬼谷先生關令尹喜傳一卷〈四皓注。〉

清虛真人王君內傳一卷

王萇三天法師張君內傳一卷

李遵茅君內傳一卷

呂先生太極左仙公葛君內傳一卷

華嶠紫陽真人周君傳一卷

趙昇等仙人馬君陰君內傳一卷

鄭雲千清虛真人裴君內傳一卷

范邈紫虛元君南岳夫人內傳一卷

項宗紫虛元君魏夫人內傳一卷

王羲之許先生傳一卷

九華真妃內記一卷

宋都能嵩高少室寇天師傳三卷

王喬傳一卷

漢武帝傳二卷

劉向列仙傳二卷

葛洪神仙傳十卷

見素子洞仙傳十卷

東方朔神異經二卷〈張華注。〉

又十洲記一卷

周季通蘇君記一卷

梁曠南華仙人莊子論三十卷

南華真人道德論三卷

任子道論十卷〈任嘏。〉

顧道士論三卷〈顧谷。〉

姖威渾輿經一卷

杜夷幽求子三十卷

張譏玄書通義十卷

陶弘景登真隱訣二十五卷

又真誥十卷

張湛養生要集十卷

養性傳二卷

張太衡無名子一卷

劉道人老子玄譜一卷

劉無待同光子八卷〈侯儼注。〉

靈人辛玄子自序一卷

華陽子自序一卷〈茅處玄。〉

無上祕要七十二卷

道要三十卷

馬樞學道傳二十卷

郭憲漢武帝別國洞冥記四卷

道藏音義目錄一百一十三卷〈崔湜、薛稷、沈佺期、道士史崇玄等撰。〉

集注陰符經一卷〈太公、范蠡、鬼谷子、張良、諸葛亮、李淳風、李筌、李洽、李鑒、李銳、楊晟。〉

李靖陰符機一卷

道士李少卿十異九迷論一卷

道士劉進喜老子通諸論一卷

又顯正論一卷

張果陰符經太無傳一卷

又陰符經辨命論一卷

氣訣一卷

神仙得道靈藥經一卷

罔象成名圖一卷

丹砂訣一卷〈開元二十二年上。〉

韋弘陰符經正卷一卷

李筌驪山母傳陰符玄義一卷〈筌，號少室山達觀子，於嵩山虎口巖石壁得黃帝陰符本，題云：「魏道士寇謙之傳諸名山。」筌至驪山，老母傳其說。〉

葉靜能太上北帝靈文三卷

李淳風注泰乾祕要三卷

楊上器注太上玄元皇帝聖紀十卷

崔少元老子心鏡一卷

皇天原太上老君現跡記一卷〈文明元年老子降事。〉

呂氏老子昌言二卷

王方慶神仙後傳十卷

玄晉蘇元明太清石壁記三卷〈乾元中，劍州司馬纂，失名。〉

議化胡經狀一卷〈萬歲通天元年，僧惠澄上言乞毀老子化胡經，敕秋官侍郎劉如璿等議狀。〉

寧州通真觀二十七宿真形圖贊一卷〈記天寶中，寧州羅川縣金華洞獲玉像，皆列宿之真，唯少氐宿，改縣為寧真事。〉

道士令狐見堯正一真人二十四治圖一卷〈貞元人。〉

孫思邈馬陰二君內傳一卷

又太清真人煉雲母訣二卷

攝生真錄一卷

養生要錄一卷

氣訣一卷

燒煉祕訣一卷

龍虎通元訣一卷

龍虎亂日篇一卷

幽傳福壽論一卷

枕中素書一卷

會三教論一卷

龍虎篇一卷〈青羅子周希彭、少室山人孺登同注。〉

朱少陽道引錄三卷〈浮山隱士，代、德時人。〉

張志和玄真子二卷

戴簡真教元符三卷

楊嗣復九徵心戒一卷

裴煜延壽赤書一卷

紇干臮序通解錄一卷〈字咸一，大中江西觀察使。〉

守真子秦鑑語一卷

道士張仙庭三洞瓊綱三卷

段世貴演正一炁化圖三卷

女子胡愔黃庭內景圖一卷

道士司馬承禎坐忘論一卷

又脩生養氣訣一卷

洞元靈寶五岳名山朝儀經一卷

賈參寥莊子通真論三卷〈垂拱中，隱武陵。〉

白履忠注黃庭內景經〈卷亡。〉

又三玄精辨論一卷

吳筠神仙可學論一卷

又玄綱論三卷

明真辨偽論一卷

輔正除邪論一卷

辨方正惑論一卷

道釋優劣論一卷

心目論一卷

復淳化論一卷

著生論一卷

形神可固論一卷

李延章集鄭綽錄中元論一卷〈大和人。〉

施肩吾辨疑論一卷〈睦州人，元和進士第，隱洪州西山。〉

道士令狐見堯玉笥山記一卷

道士李沖昭南岳小錄一卷

沈汾續神仙傳三卷

道士胡慧超神仙內傳一卷

晉洪州西山十二真君內傳一卷

李渤真系傳一卷

李遵茅三君內傳一卷

道士胡法超許遜脩行傳一卷

張說洪崖先生傳一卷〈張氳先生，唐初人。〉

沖虛子胡慧超傳一卷〈失名。慧超，高宗時道士。〉

潘尊師傳一卷〈師正。〉

蔡尊師傳一卷〈名南玉，字叔寶，宋祠部尚書廓七世孫，歷金部員外郎，棄官入道。大曆中卒。〉

劉谷神葉法善傳二卷

正元師謫仙崔少元傳二卷

陰日用傅仙宗行記一卷〈仙宗，開元資陽道士。〉

謝良嗣吳天師內傳一卷〈吳筠。〉

溫造瞿童述一卷〈大曆辰溪童子瞿柏庭升仙，造為朗州刺史，追述其事。〉

李堅東極真人傳一卷〈果州謝自然。〉

江積八仙傳一卷〈大中後事。〉

王仲丘攝生纂錄一卷

高福攝生錄三卷

郭霽攝生經一卷

上官翼養生經一卷

康仲熊服內元氣訣一卷

氣經新舊服法三卷

康真人氣訣一卷

太无先生炁訣一卷〈失名。大曆中，遇羅浮王公傳氣術。〉

菩提達磨胎息訣一卷

李林甫唐朝煉大丹感應頌一卷

崔元真靈沙受氣用藥訣一卷

又雲母論二卷〈天寶隱岷山。〉

劉知古日月元樞一卷

海蟾子元英還金篇一卷

還陽子太還丹金虎白龍論一卷〈隱士，失姓名。〉

陳少微大洞鍊真寶經脩伏丹砂妙訣一卷

嚴靜大丹至論一卷

凡釋氏二十五家，四十部，三百九十五卷。〈失姓名一家，玄琬以下不著錄七十四家，九百四十一卷。〉

蕭子良淨注子二十卷〈王融頌。〉

僧僧祐法苑集十五卷

又弘明集十四卷

釋迦譜十卷

薩婆多師資傳四卷

虞孝敬高僧傳六卷

又內典博要三十卷

僧賢明真言要集十卷

郭瑜脩多羅法門二十卷

駱子義經論纂要十卷

顧歡夷夏論二卷

甄鸞笑道論三卷

衞元嵩齊三教論七卷

杜乂甄正論三卷

李思慎心鏡論十卷

裴子野名僧錄十五卷

僧寶唱名僧傳二十卷

又比丘尼傳四卷

僧惠皎高僧傳十四卷

僧道宗續高僧傳三十二卷

陶弘景草堂法師傳一卷

蕭回理草堂法師傳一卷

稠禪師傳一卷

陽衒之洛陽伽藍記五卷

費長房曆代三寶記三卷〈長房，成都人，隋翻經學士。〉

僧彥琮崇正論六卷

又集沙門不拜俗議六卷

福田論一卷

道宣統略淨住子二卷

又通惑決疑錄二卷

廣弘明集三十卷

集古今佛道論衡四卷

續高僧傳二十卷〈起梁初，盡貞觀十九年。〉

後集續高僧傳十卷

東夏三寶感通錄三卷

大唐貞觀內典錄十卷

義淨大唐西域求法高僧傳二卷

法琳辯正論八卷〈陳子良注。〉

又破邪論二卷〈琳，姓陳氏。太史令傅弈請廢佛法，琳諍之，放死蜀中。〉

復禮十門辨惑論二卷〈永隆二年，答太子文學權無二釋典稽疑。〉

楊上善六趣論六卷

又三教銓衡十卷

僧玄琬佛教後代國王賞罰三寶法一卷

又安養蒼生論一卷

三德論一卷〈姓楊氏，新豐人。貞觀十年上。〉

入道方便門二卷

眾經目錄五卷

鏡諭論一卷

無礙緣起一卷

十種讀經儀一卷

無盡藏儀一卷

發戒緣起二卷

法界僧圖一卷

十不論一卷

懺悔罪法一卷

禮佛儀式二卷

李師政內德論一卷〈上黨人，貞觀門下典儀。〉

僧法雲辨量三教論三卷

又十王正業論十卷〈絳州人。〉

道宣又撰注戒本二卷

疏記四卷

注羯磨二卷

疏記四卷

行事刪補律儀三卷〈或六卷。〉

釋門正行懺悔儀三卷

釋門亡物輕重儀二卷

釋門章服儀二卷

釋門歸敬儀二卷

釋門護法儀二卷

釋氏譜略二卷

聖迹見在圖贊二卷

佛化東漸圖贊二卷

釋迦方志二卷

僧彥琮大唐京寺錄傳十卷

又沙門不敬錄六卷〈龍朔人，幷隋有二彥琮。〉

玄應大唐眾經音義二十五卷

玄惲敬福論十卷

又略論二卷

大小乘觀門十卷

法苑珠林集一百卷

四分律僧尼討要略五卷

金剛般若經集注三卷

百願文一卷〈玄惲，本名道世。〉

玄範注金剛般若經一卷

又注二帝三藏聖教序一卷〈太宗、高宗。〉

慧覺華嚴十地維摩纘義章十三卷〈姓范氏，武德人。〉

行友己知沙門傳一卷〈序僧海順事。〉

道岳三藏本疏二十二卷〈姓孟氏，河陽人，貞觀中。〉

道基雜心玄章幷鈔八卷

又大乘章鈔八卷〈姓呂氏，東平人，貞觀時。〉

智正華嚴疏十卷〈姓白氏，安喜人，貞觀中。〉

慧淨雜心玄文三十卷〈姓房，隋國子博士徽遠從子。〉

又俱舍論文疏三十卷

大莊嚴論文疏三十卷

法華經纘述十卷

那提大乘集議論四十卷

釋疑論一卷

注金剛般若經一卷

諸經講序一卷

玄會義源文本四卷

又時文釋鈔四卷

涅槃義章句四卷〈字懷默，姓席氏，安定人，貞觀中。〉

慧休雜心玄章鈔疏〈卷亡。姓樂氏，瀛州人。〉

靈潤涅槃義疏十三卷

又玄章三卷

遍攝大乘論義鈔十三卷

玄章三卷〈姓梁氏，虞鄉人。〉

辯相攝論疏五卷〈辯相，居淨影寺。〉

玄奘大唐西域記十二卷〈姓陳氏，緱氏人。〉

辯機西域記十二卷

清徹金陵塔寺記三十六卷

師哲前代國王脩行記五卷〈盡中宗時。〉

大唐內典錄十卷〈西明寺僧撰。〉

毋煚開元內外經錄十卷〈道、釋書二千五百餘部，九千五百餘卷。〉

智矩寶林傳十卷

法常攝論義疏八卷

又玄章五卷〈姓張氏，南陽人，貞觀末。〉

慧能金剛般若經口訣正義一卷〈姓盧氏，曲江人。〉

僧灌頂私記天台智者詞旨一卷

又義記一卷〈字法雲，姓吳氏，章安人。〉

道綽淨土論二卷〈姓衞氏，幷州文水人。〉

道綽行圖一卷

智首五部區分鈔二十一卷〈姓皇甫氏。〉

法礪四分疏十卷

又羯磨疏三卷

捨懺儀一卷

輕重儀一卷〈姓李氏，趙郡人。〉

慧滿四分律疏二十卷〈姓梁氏，京兆長安人。〉

慧旻十誦私記十三卷

又僧尼行事三卷

尼眾竭磨二卷

菩薩戒義疏四卷〈字玄素，河東人。〉

空藏大乘要句三卷〈姓王氏，新豐人。〉

道宗續高僧傳三十二卷

玄宗注金剛般若經一卷

道氤御注金剛般若經疏宣演三卷

高僧嬾殘傳一卷〈天寶人。〉

元偉真門聖冑集五卷

僧法海六祖法寶記一卷

辛崇僧伽行狀一卷

神楷維摩經疏六卷

靈湍攝山棲霞寺記一卷

破胡集一卷〈會昌沙汰佛法詔敕。〉

法藏起信論疏二卷

法琳別傳二卷

大唐京師寺錄〈卷亡。〉

玄覺永嘉集十卷〈慶州刺史魏靖編次。〉

懷海禪門規式一卷

希運傳心法要一卷〈裴休集。〉

玄嶷甄正論三卷

光瑤注僧肇論二卷

李繁玄聖蘧廬一卷

白居易八漸通真議一卷

七科義狀一卷〈雲南國使段立之問，僧悟達答。〉

棲賢法雋一卷〈僧惠明與西川節度判官鄭愚、漢州刺史趙璘論佛書。〉

禪關八問一卷〈楊士達問，唐宗美對。〉

僧一行釋氏系錄一卷

宗密禪源諸詮集一百一卷

又起信論二卷

起信論鈔三卷

原人論一卷

圓覺經大小疏鈔各一卷

楚南般若經品頌偈一卷

又破邪論一卷〈大順中人。〉

希還參同契一卷[1]

良价大乘經要一卷

又激勵道俗頌偈一卷

光仁四大頌一卷

又略華嚴長者論一卷

無殷垂誡十卷

神清參元語錄十卷

智月僧美三卷

惠可達摩血脉一卷

靖邁古今譯經圖紀四卷

智昇續古今譯經圖紀一卷

又續大唐內典錄一卷

續古今佛道論衡一卷

對寒山子詩七卷〈天台隱士。台州刺史閭丘胤序，僧道翹集。寒山子隱唐興縣寒山巖，於國清寺與隱者拾得往還。〉

龐蘊詩偈三卷〈字道玄，衡州衡陽人，貞元初人，三百餘篇。〉

智閑偈頌一卷〈二百餘篇。〉

李吉甫一行傳一卷

王彥威內典目錄十二卷

右道家類一百三十七家，七十四部，一千二百四十卷。〈失姓名三家，玄宗以下不著錄一百五十八家，一千三百三十八卷。〉總一百三十七家，一百七十四部。

管子十九卷〈管仲。〉

商君書五卷〈商鞅。或作商子。〉

慎子十卷〈慎到撰，滕輔注。〉

申子三卷〈申不害。〉

韓子二十卷〈韓非。〉

晁氏新書七卷〈晁錯。〉

董仲舒春秋決獄十卷〈黃氏正。〉

崔氏政論六卷〈崔寔。〉

劉氏政論五卷〈劉廙。〉

阮子政論五卷〈阮武。〉

劉氏法論十卷〈劉邵。〉

桓氏世要論十二卷〈桓範。〉

陳子要言十四卷〈陳融。〉

李文博治道集十卷

邯鄲綽五經析疑三十卷

尹知章注管子三十卷

又注韓子〈卷亡。〉

杜佑管氏指略二卷

李敬玄正論三卷

右法家類十五家，十五部，一百六十六卷。〈尹知章以下不著錄三家，三十五卷。〉

鄧析子一卷

尹文子一卷

公孫龍子三卷

陳嗣古注公孫龍子一卷

劉邵人物志三卷

劉炳注人物志三卷

姚信士緯十卷

魏文帝士操一卷

盧毓九州人士論一卷

范謐辨名苑十卷

僧遠年兼名苑二十卷

賈大隱注公孫龍子一卷

趙武孟河西人物志十卷

杜周士廣人物志三卷

宋璲吳興人物志十卷〈字勝之，吳興烏程人，大中時。〉

右名家類十二家，十二部，五十五卷。〈趙武孟以下不著錄三家，二十三卷。〉

墨子十五卷〈墨翟。〉

隨巢子一卷

胡非子一卷

右墨家類三家，三部，一十七卷。

鬼谷子二卷〈蘇秦。〉

樂臺注鬼谷子三卷

梁元帝補闕子十卷

尹知章注鬼谷子三卷

右縱橫家類四家，四部，一十五卷。〈尹知章不著錄。〉

尉繚子六卷

尸子二十卷〈尸佼。〉

呂氏春秋二十六卷〈呂不韋撰，高誘注。〉

許慎注淮南子二十一卷〈淮南王劉安。〉

高誘注淮南子二十一卷

又淮南鴻烈音二卷

嚴尤三將軍論一卷

王充論衡三十卷

應劭風俗通義三十卷

蔣子萬機論十卷〈蔣濟。〉

杜恕篤論四卷

鍾會芻蕘論五卷

傅子一百二十卷〈傅玄。〉

張儼默記三卷

又誓論三十卷

裴玄新言五卷

蘇道立言十卷

劉欽新義十八卷

秦子三卷〈秦菁。〉

張明折言論二十卷

古訓十卷

孔衍說林五卷

抱朴子外篇二十卷〈葛洪。〉

楊偉時務論十二卷

范泰古今善言三十卷

徐益壽記聞三卷

何子五卷〈何楷。〉

劉子十卷〈劉勰。〉

梁元帝金樓子十卷

朱澹遠語麗十卷

又語對十卷

張公雜記一卷〈張華。〉

陸士衡要覽三卷

郭義恭廣志二卷

崔豹古今注三卷

伏侯古今注三卷

江邃釋文十卷

盧辯稱謂五卷

謝昊物始十卷

任昉文章始一卷〈張績補。〉

姚察續文章始一卷

庾肩吾採璧三卷[2]

韋道孫新略十卷

徐陵名數十卷

沈約袖中記二卷

范謐典墳數集十卷

侯亶祥瑞圖八卷

孟眾張掖郡玄石圖一卷

高堂隆張掖郡玄石圖一卷

孫柔之瑞應圖記三卷

熊理瑞應圖讚三卷

顧野王符瑞圖十卷

又祥瑞圖十卷

王劭皇隋靈感志十卷

許善心皇隋瑞文十四卷

何望之諫林十卷

虞通之善諫二卷

孟儀子林二十卷

沈約子鈔三十卷

庾仲容子鈔三十卷

殷仲堪論集九十六卷

崔宏帝王集要三十卷

陸澄述正論十三卷

又缺文十卷

徐陵文府七卷〈宗道寧注。〉

劉守敬四部言心十卷

新舊傳四卷

古今辨作錄三卷

博覽十五卷

部略十五卷

翰墨林十卷

魏徵羣書治要五十卷

麟閣詞英六十卷〈高宗時敕撰。〉

朱敬則十代興亡論十卷

薛克構子林三十卷

虞世南帝王略論五卷

劉伯莊羣書治要音五卷

張大素說林二十卷

王方慶續世說新書十卷

韓潭統載三十卷〈夏綏銀節度使。貞元十三年上。〉

熊執易化統五百卷〈執易類九經為書，三十年乃成，未及上，卒於西川，武元衡將為寫進，妻薛藏之不許。〉

李文成博雅志十三卷〈安國公興貴子。〉

元懷景屬文要義十卷

崔玄暐行己要範十卷

盧藏用子書要略一卷

馬揔意林三卷

魏氏手略二十卷〈魏謩。〉

辛之諤敍訓二卷〈開元十七年上，授長社尉。〉

博聞奇要二十卷〈開元武功縣人徐闉上，詔試文章，留集賢院校理。〉

周蒙續古今注三卷

薛洪古今精義十五卷

趙蕤長短要術十卷〈字太賓，梓州人。開元，召之不赴。〉

杜佑理道要訣十卷

賀蘭正元用人權衡十卷〈貞元十三年上。〉

樊宗師魁紀公三十卷

又樊子三十卷

郭昭度治書十卷

朱朴致理書十卷

蘇源治亂集三卷〈唐末人。〉

張薦江左寓居錄〈卷亡。〉

張楚金紳誡三卷

馮伉諭蒙一卷

庾敬休諭善錄七卷

蕭佚牧宰政術二卷〈耒陽令。〉

魯人初公侯政術十卷〈魯人名初不著姓，大中人。〉

李知保檢志三卷〈代宗信州司倉參軍。〉

王範續蒙求三卷

白廷翰唐蒙求三卷〈廣明人。〉

李伉系蒙二卷

盧景亮三足記二卷

右雜家類六十四家，七十五部，一千一百三卷。〈失姓名六家，虞世南以下不著錄三十四家，八百一十六卷。〉

范子計然十五卷〈范蠡問，計然答。〉

尹都尉書三卷

氾勝之書二卷

崔寔四民月令一卷

賈思協齊民要術十卷

宗懍荊楚歲時記一卷

杜公贍荊楚歲時記二卷

杜臺卿玉燭寶典十二卷

王氏四時錄十二卷

戴凱之竹譜一卷

顧烜錢譜一卷

浮丘公相鶴經一卷

堯須跋鷙擊錄二十卷

相馬經三卷

伯樂相馬經一卷

徐成等相馬經二卷

諸葛潁種植法七十七卷

又相馬經六十卷

甯戚相牛經一卷

范蠡養魚經一卷

禁苑實錄一卷

鷹經一卷

蠶經一卷

又二卷

相貝經一卷

武后兆人本業三卷

王方慶園庭草木疏二十一卷

孫氏千金月令三卷〈孫思邈。〉

李淳風演齊民要術〈卷亡。〉

李邕金谷園記一卷

薛登四時記二十卷

裴澄乘輿月令十二卷〈國子司業。貞元十一年上。〉

王涯月令圖一軸

李綽秦中歲時記一卷

韋行規保生月錄一卷

韓鄂四時纂要五卷

歲華紀麗二卷

右農家類十九家，二十六部，二百三十五卷。〈失姓名六家，王方慶以下不著錄十一家，六十六卷。〉

燕丹子一卷〈燕太子。〉

邯鄲淳笑林三卷

裴子野類林三卷

張華博物志十卷

又列異傳一卷

賈泉注郭子三卷〈郭澄之。〉

劉義慶世說八卷

又小說十卷

劉孝標續世說十卷

殷芸小說十卷

劉齊釋俗語八卷

蕭賁辨林二十卷

劉炫酒孝經一卷

庾元威座右方三卷

侯白啟顏錄十卷

雜語五卷

戴祚甄異傳三卷

袁王壽古異傳三卷

祖沖之述異記十卷

劉質近異錄二卷

干寶搜神記三十卷

劉之遴神錄五卷

梁元帝妍神記十卷

祖台之志怪四卷

孔氏志怪四卷

荀氏靈鬼志三卷

謝氏鬼神列傳二卷

劉義慶幽明錄三十卷

東陽无疑齊諧記七卷

吳均續齊諧記一卷

王延秀感應傳八卷

陸果繫應驗記一卷

王琰冥祥記一卷

王曼潁續冥祥記十一卷

劉泳因果記十卷

顏之推冤魂志三卷

又集靈記十卷

徵應集二卷

侯君素旌異記十五卷

唐臨冥報記二卷

李恕誡子拾遺四卷

開元御集誡子書一卷

王方慶王氏神通記十卷

狄仁傑家範一卷

盧公家範一卷〈盧僎。〉

蘇瓌中樞龜鏡一卷

姚元崇六誡一卷

事始三卷〈劉孝孫、房德懋。〉

劉睿續事始三卷

元結猗犴子一卷

趙自勔造化權輿六卷

通微子十物志一卷

吳筠兩同書一卷

李涪刊誤二卷

李匡文資暇三卷

炙轂子雜錄注解五卷〈王叡。〉

蘇鶚演義十卷

又杜陽雜編三卷〈字德祥，光啟中進士第。〉

柳氏家學要錄二卷〈柳珵。〉

盧光啟初舉子一卷〈字子忠，相昭宗。〉

劉訥言俳諧集十五卷

陳翱卓異記一卷〈憲、穆時人。〉

裴紫芝續卓異記一卷

薛用弱集異記三卷〈字中勝，長慶光州刺史。〉

李玫纂異記一卷〈大中時人。〉

李亢獨異志十卷

谷神子博異志三卷

沈如筠異物志三卷

古異記一卷

劉餗傳記三卷〈一作國史異纂。〉

牛肅紀聞十卷

陳鴻開元升平源一卷〈字大亮，貞元主客郎中。〉

張薦靈怪集二卷

陸長源辨疑志三卷

李繁說纂四卷

戴少平還魂記一卷〈貞元待詔。〉

牛僧孺玄怪錄十卷

李復言續玄怪錄五卷

陳翰異聞集十卷〈唐末屯田員外郎。〉

鄭遂洽聞記一卷

鍾簵前定錄一卷

趙自勤定命論十卷〈天寶祕書監。〉

呂道生定命錄二卷〈大和中，道生增趙自勤之說。〉

溫畬續定命錄一卷

胡璩譚賓錄十卷〈字子溫，文、武時人。〉

韋絢劉公嘉話錄一卷〈絢，字文明，執誼子也，咸通義武軍節度使。劉公，禹錫也。〉

戎幕閑談一卷

趙璘因話錄六卷〈字澤章，大中衢州刺史。〉

袁郊甘澤謠一卷

溫庭筠乾𦠆子三卷

又採茶錄一卷

段成式酉陽雜俎三十卷

廬陵官下記二卷

康軿劇談錄三卷〈字駕言，乾符進士第。〉

高彥休闕史三卷

盧子史錄〈卷亡。〉

又逸史三卷大中時人。

李隱大唐奇事記十卷〈咸通中人。〉

陳劭通幽記一卷

范攄雲溪友議三卷〈咸通時，自稱五雲溪人。〉

李躍嵐齋集二十五卷

尉遲樞南楚新聞三卷〈並唐末人。〉

張固幽閑鼓吹一卷

常侍言旨一卷〈柳珵。〉

盧氏雜說一卷

桂苑叢譚一卷〈馮翊子子休。〉

樹萱錄一卷

會昌解頤四卷

松牕錄一卷

芝田錄一卷

玉泉子見聞真錄五卷

張讀宣室志十卷

柳祥瀟湘錄十卷

皇甫松醉鄉日月三卷

何自然笑林三卷

焦璐窮神祕苑十卷

裴鉶傳奇三卷〈高駢從事。〉

劉軻牛羊日曆一卷〈牛僧孺、楊虞卿事。檀欒子皇甫松序。〉

補江總白猿傳一卷

郭良輔武孝經一卷

陸羽茶經三卷

張又新煎茶水記一卷

封演續錢譜一卷

右小說家類三十九家，四十一部，三百八卷。〈失姓名二家，李恕以下不著錄七十八家，三百二十七卷。〉

趙嬰注周髀一卷

甄鸞注周髀一卷

張衡靈憲圖一卷

又渾天儀一卷

王蕃渾天象注一卷

姚信昕天論一卷

石氏星經簿讚一卷〈石申。〉

虞喜安天論一卷

甘氏四七法一卷〈甘德。〉

劉表荊州星占二卷

劉叡荊州星占二十卷

天文集占三卷

祖暅之天文錄三十卷

韓楊天文要集四十卷

高文洪天文橫圖一卷

吳雲天文雜占一卷

陳卓四方星占一卷

又五星占一卷

天文集占七卷

孫僧化等星占三十三卷

史崇十二次二十八宿星占十二卷

庾季才靈臺祕苑一百二十卷

逄行珪玄機內事七卷

論二十八宿度數一卷

五星兵法一卷

黃道略星占一卷

孝經內記星圖一卷

周易分野星國一卷

李淳風釋周髀二卷

又乙巳占十二卷

天文占一卷

大象元文一卷

乾坤祕奧七卷

法象志七卷

太白會運逆兆通代記圖一卷〈淳風與袁天綱集。〉

武密古今通占鏡三十卷

大唐開元占經一百一十卷〈瞿曇悉達集。〉

董和通乾論十五卷〈和，本名純，避憲宗名改。善曆算。裴冑為荊南節度，館之，著是書云。〉

長慶算五星所在宿度圖一卷〈司天少監徐昇。〉

黃冠子李播天文大象賦一卷〈李台集解。〉

王希明丹元子步天歌一卷

右天文類二十家，三十部，三百六卷。〈失姓名六家，李淳風天文占以下不著錄六家，一百七十五卷。〉

劉向九章重差一卷

徐岳九章算術九卷

又算經要用百法一卷

數術記遺一卷〈甄鸞注。〉

張丘建算經一卷〈甄鸞注。〉

董泉三等數一卷〈甄鸞注。〉

夏侯陽算經一卷〈甄鸞注。〉

甄鸞九章算經九卷

又五曹算經五卷

七曜本起曆五卷

七曜曆算二卷

曆術一卷

韓延夏侯陽算經一卷

又五曹算經五卷

宋泉之九經術疏九卷

劉徽海島算經一卷

又九章重差圖一卷

劉祐九章雜算文二卷

陰景愉七經算術通義七卷

信都芳器準三卷

黃鍾算法四十卷

劉歆三統曆一卷

四分曆一卷

推漢書律曆志術一卷

劉洪乾象曆術三卷〈闞澤注。〉

乾象曆三卷

楊偉魏景初曆三卷

何承天宋元嘉曆二卷

又刻漏經一卷

虞𠠎梁大同曆一卷

吳伯善陳七曜曆五卷

孫僧化後魏永安曆一卷

李業興後魏甲子曆一卷

後魏武定曆一卷

宋景業北齊天保曆一卷

北齊甲子元曆一卷

王琛周大象曆二卷

馬顯周甲寅元曆一卷

周甲子元曆一卷

劉孝孫隋開皇曆一卷

又七曜雜術二卷

李德林隋開皇曆一卷

張冑玄隋大業曆一卷

又玄曆術一卷

七曜曆疏三卷

劉焯皇極曆一卷

趙𢾺河西壬辰元曆一卷

河西甲寅元曆一卷

劉智正曆四卷〈薛夏訓。〉

姜氏曆術三卷

崔浩律曆術一卷

曆日義統一卷

曆日吉凶注一卷

朱史刻漏經一卷

宋景刻漏經一卷

李淳風注周髀算經二卷

又注九章算術九卷

注九章算經要略一卷

注五經算術二卷

注張丘建算經三卷

注海島算經一卷

注五曹孫子等算經二十卷

注甄鸞孫子算經三卷

釋祖沖之綴術五卷

皇極曆一卷

傅仁均大唐戊寅曆一卷

唐麟德曆一卷

麟德曆出生記十卷

王孝通緝古算術四卷〈太史丞李淳風注。〉

算經表序一卷

南宮說光宅曆草十卷

瞿曇謙大唐甲子元辰曆一卷

大唐刻漏經一卷

王勃千歲曆〈卷亡。〉

謝察微算經三卷

江本一位算法二卷

陳從運得一算經七卷

魯靖新集五曹時要術三卷

邢和璞潁陽書三卷〈隱潁陽石堂山。〉

僧一行開元大衍曆一卷

又曆議十卷

曆立成十二卷

曆草二十四卷

七政長曆三卷

心機算術括一卷〈黃栖巖注。〉

寶應五紀曆四十卷

建中正元曆二十八卷

曹士蒍七曜符天曆一卷〈建中時人。〉

七曜符天人元曆三卷

龍受算法二卷〈貞元人。〉

長慶宣明曆三十四卷

長慶宣明曆要略一卷

宣明曆超捷例要略一卷

邊岡景福崇玄曆四十卷〈岡稱處士。〉

大衍通元鑑新曆三卷〈貞元至大中。〉

大唐長曆一卷

都利聿斯經二卷〈貞元中，都利術士李彌乾傳自西天竺，有璩公者譯其文。〉

陳輔聿斯四門經一卷

右曆算類三十六家，七十五部，二百三十七卷。〈失姓名五家，王勃以下不著錄十九家，二百二十六卷。〉

黃帝問玄女法三卷

黃帝用兵法訣一卷

黃帝兵法孤虛推記一卷

黃帝太一兵曆一卷

黃帝太公三宮法要訣一卷

太公陰謀三卷

又陰謀三十六用一卷

金匱二卷

六韜六卷

當敵一卷

周書陰符九卷

周呂書一卷

田穰苴司馬法三卷

魏武帝注孫子三卷

又續孫子兵法二卷

兵書接要七卷〈孫武。〉

孟氏解孫子二卷

沈友注孫子二卷

賈詡注吳子兵法一卷〈吳起。〉

吳孫子三十二壘經一卷

伍子胥兵法一卷

黃石公三略三卷

又陰謀乘斗魁剛行軍祕一卷

成氏三略訓三卷

張良經一卷

張氏七篇七卷〈張良。〉

魏文帝兵書要略十卷

宋高祖兵法要略一卷

司馬彪兵記十二卷

孔衍兵林六卷

葛洪兵法孤虛月時祕要法一卷

梁武帝兵法一卷

梁元帝玉韜十卷

劉祐金韜十卷

蕭吉金海四十七卷

陶弘景真人水鏡十卷

握鏡三卷

王略武林一卷

許子新書軍勝十卷

樂產王佐祕書五卷

後周齊王憲兵書要略十卷

隋高祖新撰兵書三十卷

解忠鯁龍武玄兵圖二卷

新兵法二十四卷

用兵要術一卷

太一兵法一卷

兵法要訣一卷

承神兵書八卷

兵機十五卷

兵書要略十卷

用兵撮要二卷

兵春秋一卷

獸鬬亭亭一卷

玉帳經一卷

三陰圖一卷

兵法雲氣推占一卷

武德圖五兵八陣法要一卷

李靖六軍鏡三卷

員半千臨戎孝經二卷

李淳風縣鏡十卷

李筌注孫子二卷

又太白陰經十卷

青囊括一卷

杜牧注孫子三卷

陳皥注孫子一卷

賈林注孫子一卷

孫鐈注吳子一卷

裴行儉安置軍營行陣等四十六訣一卷

李嶠軍謀前鑒十卷

郭元振定遠安邊策三卷

吳兢兵家正史九卷

李處祐兵法〈開元中左衞中郎將，奉詔撰。卷亡。〉

鄭虔天寶軍防錄〈卷亡。〉

劉秩止戈記七卷

至德新議十二卷

董承祖至德元寶玉函經十卷

李光弼統軍靈轄祕策一卷〈一作武記。〉

裴守一軍誡三卷

裴子新令二卷〈裴緒。〉

韓滉天事序議一卷

韋皐開復西南夷事狀十七卷

范傳正西陲要略三卷

王公亮兵書十八卷〈長慶元年上。商州刺史。〉

行師類要七卷

燕僧利正長慶人事軍律三卷

李渤禦戎新錄二十卷

李德裕西南備邊錄十三卷

杜希全新集兵書要訣三卷

張道古兵論一卷〈字子美，景福進士第。〉

右兵書類二十三家，六十部，三百一十九卷。〈失姓名十四家，李筌以下不著錄二十五家，一百六十三卷。〉

史蘇沈思經一卷

焦氏周易林十六卷〈焦贛。〉

京氏周易四時候二卷〈京房。〉

又周易飛候六卷

周易混沌四卷

周易錯卦八卷

逆刺三卷

費氏周易逆刺占災異十二卷〈費直。〉

又周易林二卷

崔氏周易林十六卷〈崔篆。〉

鄭玄注九宮行碁經三卷

管輅周易林四卷

又鳥情逆占一卷

張滿周易林七卷

許氏周易雜占七卷〈許峻。〉

尚廣周易雜占八卷

武氏周易雜占八卷

魏伯陽周易參同契二卷

又周易五相類一卷

徐氏周易筮占二十四卷〈徐苗。〉

伏曼容周易集林十二卷

伏氏周易集林一卷

杜氏新易林占三卷

梁運周易雜占筮訣文二卷

虞翻周易集林律曆一卷

郭璞周易洞林解三卷

梁元帝連山三十卷

又洞林三卷

郭氏易腦一卷

周易立成占六卷

易林十四卷

周易新林一卷

易律曆一卷

周易服藥法一卷

易三備三卷

又三卷

易髓一卷

周易問十卷

周易雜圖序一卷

周易八卦斗內圖一卷

又三卷

周易內卦神筮法二卷

周易雜筮占四卷

老子神符易一卷

孝經元辰二卷

推元辰厄命一卷

元辰章三卷

元辰一卷

雜元辰祿命二卷

湴河祿命二卷

孫僧化六甲開天曆一卷

翼奉風角要候一卷

王琛風角六情訣一卷

又推產婦何時產法一卷

九宮行碁立成一卷

祿命書二卷

遁甲開山圖一卷

劉孝恭風角鳥情二卷

又祿命書二十卷

鳥情占一卷

風角十卷

九宮經解三卷

婚嫁書二卷

登壇經一卷

太一大游曆二卷

大游太一曆一卷

曜靈經一卷

七政曆一卷

六壬曆一卷

六壬擇非經六卷

靈寶登圖一卷

梁主榮光明符十二卷

推二十四氣曆一卷

太一曆一卷

曹氏黃帝式經三十六用一卷

玄女式經要訣一卷

董氏大龍首式經一卷

桓公式經一卷

宋琨式經一卷

六壬式經雜占九卷

雷公式經一卷

太一式經二卷

太一式經雜占十卷

黃帝式用常陽經一卷

黃帝龍首經二卷

黃帝集靈三卷

黃帝降國一卷

黃帝斗曆一卷

太史公萬歲曆一卷〈司馬談。〉

萬歲曆祠二卷

任氏千歲曆祠二卷

舉百事要略一卷

張衡黃帝飛鳥曆一卷

太一飛鳥曆一卷

太一九宮雜占十卷

九宮經三卷

堪輿曆注二卷

殷紹黃帝四序堪輿一卷

地節堪輿二卷

伍子胥遁甲文一卷

信都芳遁甲經二卷

葛洪三元遁甲圖三卷

許昉三元遁甲六卷

杜仲三元遁甲一卷

榮氏遁甲開山圖二卷

遁甲經十卷

遁甲囊中經一卷

遁甲推要一卷

遁甲祕要一卷

遁甲九星曆一卷

遁甲萬一訣三卷

三元遁甲立成圖二卷

遁甲立成法三卷

遁甲九宮八門圖一卷

遁甲三奇三卷

陽遁甲九卷

陰遁甲九卷

遁甲三元九甲立成一卷

白澤圖一卷

武王須臾二卷

師曠占書一卷

東方朔占書一卷

淮南王萬畢術一卷

樂產神樞靈轄十卷

柳彥詢龜經三卷

柳世隆龜經三卷

劉寶真龜經一卷

王弘禮龜經一卷

莊道名龜經一卷

蕭吉五行記五卷

又五姓宅經二十卷

葬經二卷

王璨新撰陰陽書三十卷

青烏子三卷

葬經八卷

又十卷

葬書地脉經一卷

墓書五陰一卷

雜墓圖一卷

墓圖立成一卷

六甲冢名雜忌要訣二卷

郭氏五姓墓圖要訣五卷

壇中伏尸一卷

胡君玄女彈五音法相冢經一卷

百怪書一卷

祠竈經一卷

解文一卷

周宣占夢書三卷

又二卷

孫思邈龜經一卷

又五兆算經一卷

龜上五兆動搖經訣一卷

福祿論三卷

李淳風四民福祿論三卷

又玄悟經三卷

太一元鑑五卷

占燈經一卷

注鄭玄九旗飛變一卷

三元經一卷

太一樞會賦一卷〈玄宗注。〉

崔知悌產圖一卷

呂才陰陽書五十三卷

廣濟陰陽百忌曆一卷

大唐地理經十卷〈貞觀中上。〉

袁天綱相書七卷

要訣三卷

陳恭釗天寶曆二卷〈天寶中詔定。〉

趙同珍壇經一卷

黎幹蓬瀛書三卷

賈躭唐七聖曆一卷

李遠龍紀聖異曆一卷

竇維鋈廣古今五行記三十卷

濮陽夏樵子五行志五卷

祿命人元經三卷

楊龍光推計祿命厄運詩一卷

王希明太一金鏡式經十卷〈開元中詔撰。〉

僧一行天一太一經一卷

又遁甲十八局一卷

太一局遁甲經一卷

五音地理經十五卷

六壬明鏡連珠歌一卷

六壬髓經三卷

馬先天寶太一靈應式記五卷

李鼎祚連珠明鏡式經十卷〈開耀中上之。〉

蕭君靖遁甲圖〈開元僕寺主簿，奉詔撰。卷亡。〉

司馬驤遁甲符寶萬歲經國曆一卷〈驤與弟裕同撰。〉

曹士蒍金匱經三卷

馬雄絳囊經一卷〈雄稱居士。〉

李靖玉帳經一卷

李筌六壬大玉帳歌十卷

王叔政推太歲行年吉凶厄一卷

由吾公裕葬經三卷

孫季邕葬範三卷

盧重元夢書四卷〈開元人。〉

柳璨夢雋一卷

右五行類六十家，一百六十部，六百四十七卷。〈失姓名六十五家，袁天綱以下不著錄二十五家，一百三十二卷。〉

郝沖、虞譚法投壺經一卷

魏文帝皇博經一卷

大小博法二卷

大博經行碁戲法二卷

鮑宏小博經一卷

博塞經一卷

雜博戲五卷

隋煬帝二儀簿經一卷

范汪等注碁品五卷

梁武帝碁評一卷

碁勢六卷

圍碁後九品序錄一卷

竹苑仙碁圖一卷

周武帝象經一卷

何妥象經一卷

王褒象經一卷

王裕注象經一卷

今古術藝十五卷

名手畫錄一卷

李嗣真畫後品一卷

禮圖等雜畫五十六卷

漢王元昌畫漢賢王圖

閻立德畫文成公主降蕃圖

玉華宮圖

鬬雞圖

閻立本畫秦府十八學士圖

凌煙閣功臣二十四人圖

范長壽畫風俗圖

醉道士圖

王定畫本草訓誡圖〈貞觀尚方令。〉

檀智敏畫游春戲藝圖〈振武校尉。〉

殷𢿾、韋无忝畫皇朝九聖圖

高祖及諸王圖

太宗自定輦上圖

開元十八學士圖〈開元人。〉

董萼畫盤車圖〈開元人，字重照。〉

曹元廓畫後周北齊梁陳隋武德貞觀永徽等朝臣圖

高祖太宗諸子圖

秦府學士圖

凌煙圖〈武后左尚方令。〉

楊昇畫望賢宮圖

安祿山真

張萱畫少女圖

乳母將嬰兒圖

按羯鼓圖

鞦韆圖〈並開元館畫直。〉

談皎畫武惠妃舞圖

佳麗寒食圖

佳麗伎樂圖

韓幹畫龍朔功臣圖

姚宋及安祿山圖

相馬圖

玄宗試馬圖

寧王調馬打毬圖〈大梁人，太府寺丞。〉

陳宏畫安祿山圖

玄宗馬射圖

上黨十九瑞圖〈永王府長史。〉

王象畫鹵簿圖

田琦畫洪崖子橘木圖〈德平子，汝南太守。〉

竇師綸畫內庫瑞錦對雉鬬羊翔鳳游麟圖〈字希言，太宗秦王府諮議、相國錄事參軍，封陵陽公。〉

韋鶠畫天竺胡僧渡水放牧圖〈鑾子。〉

周昉畫撲蝶、按箏、楊真人降真、五星等圖各一卷〈字景玄。〉

張彥遠歷代名畫記十卷

姚最續畫品一卷

裴孝源畫品錄一卷〈中書舍人，記貞觀、顯慶年事。〉

顧況畫評一卷

朱景玄唐畫斷三卷〈會昌人。〉

竇蒙畫拾遺〈卷亡。〉

吳恬畫山水錄〈卷亡。恬一名玢，字建康，青州人。〉

王琚射經一卷

張守忠射記一卷

任權弓箭論一卷

上官儀投壺經一卷

王積薪金谷園九局圖一卷〈開元待詔。〉

韋珽碁圖一卷

呂才大博經二卷

董叔經博經一卷〈貞元中上。〉

李郃骰子選格三卷〈字中玄，賀州刺史。〉

右雜藝術類十一家，二十部，一百四十二卷。〈失姓名八家，張彥遠以下不著錄一十六家，一百一十七卷。〉

何承天幷合皇覽一百二十二卷

徐爰幷合皇覽八十四卷

劉孝標類苑一百二十卷

劉杳壽光書苑二百卷

徐勉華林遍略六百卷

祖孝徵等脩文殿御覽三百六十卷

虞綽等長洲玉鏡二百三十八卷

諸葛潁玄門寶海一百二十卷

張氏書圖泉海七十卷

要錄六十卷

檢事書一百六十卷

帝王要覽二十卷

文思博要一千二百卷

目十二卷〈右僕射高士廉、左僕射房玄齡、特進魏徵、中書令楊師道、兼中書侍郎岑文本、禮部侍郎顏相時、國子司業朱川奢、博小劉伯莊、太學博士馬嘉運、給事中許敬宗、司文郎中崔行功、太常博士呂才、祕烏丞李淳風、起居郎褚遂良、晉王友姚思廉、太子舍人司馬宅相等奉詔撰，貞觀十五年上。〉

許敬宗搖山玉彩五百卷〈孝敬皇帝令太子少師許敬宗、司議郎孟利貞、崇賢館學士郭瑜顧胤、右史董思恭等撰。〉

累璧四百卷

又目錄四卷〈許敬宗等撰，龍朔元年上。〉

東殿新書二百卷〈許敬宗、李義府奉詔於武德內殿脩撰。其書自史記至晉書刪其繁辭。龍朔元年上，高宗製序。〉

歐陽詢藝文類聚一百卷〈令狐德棻、袁朗、趙弘智等同脩。〉

虞世南北堂書鈔一百七十三卷

張大素策府五百八十二卷

武后玄覽一百卷

三教珠英一千三百卷

目十三卷〈張昌宗、李嶠、崔湜、閻朝隱、徐彥伯、張說、沈佺期、宋之問、富嘉謩、喬侃、員半千、薛曜等撰。開成初改為海內珠英，武后所改字並復舊。〉

孟利貞碧玉芳林四百五十卷

玉藻瓊林一百卷

王義方筆海十卷

玄宗事類一百三十卷

又初學記三十卷〈張說類集要事以教諸王，徐堅、韋述、余欽、施敬本、張烜、李銳、孫季良等分撰。〉

是光乂十九部書語類十卷〈開元末，自祕書省正字上，授集賢院脩撰，後賜姓齊。〉

劉秩政典三十五卷

杜佑通典二百卷

蘇冕會要四十卷

續會要四十卷〈楊紹復、裴德融、崔瑑、薛逢、鄭言、周膚敏、薛廷望、于珪、于球等撰，崔鉉監脩。〉

陸贄備舉文言二十卷

劉綺莊集類一百卷

高丘詞集類略三十卷

陸羽警年十卷

張仲素詞圃十卷〈字繪之，元和翰林學士、中書舍人。〉

元氏類集三百卷〈元稹。〉

白氏經史事類三十卷〈白居易。一名六帖。〉

王氏千門四十卷〈王洛賓。〉

于立政類林十卷

郭道規事鑑五十卷

馬幼昌穿楊集四卷〈判目。〉

盛均十三家貼〈均，字之材，泉州南安人，終昭州刺史。以白氏六帖未備而廣之，卷亡。〉

竇蒙青囊書十卷〈國子司業。〉

韋稔瀛類十卷

應用類對十卷

高測韻對十卷

溫庭筠學海三十卷

王博古脩文海十七卷

李途記室新書三十卷

孫翰錦繡谷五卷

張楚金翰苑七卷

皮氏鹿門家鈔九十卷〈皮日休，字襲美，咸通太常博士。〉

劉揚名戚苑纂要十卷

戚苑英華十卷〈袁說重脩。〉

右類書類十七家，二十四部，七千二百八十八卷。〈失姓名三家，王義方以下不著錄三十二家，一千三百三十八卷。〉

皇甫謐皇帝三部鍼經十二卷

張子存赤烏神鍼經一卷

黃帝鍼灸經十二卷

黃帝雜注鍼經一卷

黃帝鍼經十卷

玉匱鍼經十二卷

龍銜素鍼經幷孔穴蝦蟇圖三卷

徐叔嚮鍼灸要鈔一卷

黃帝明堂經三卷

黃帝明堂三卷

楊玄注黃帝明堂經三卷

黃帝內經明堂十三卷

黃帝十二經脉明堂五藏圖一卷

曹氏黃帝十二經明堂偃側人圖十二卷

秦承祖明堂圖三卷

明堂孔穴五卷

秦越人黃帝八十一難經二卷

全元起注黃帝素問九卷

靈寶注黃帝九靈經十二卷

黃帝甲乙經十二卷

黃帝流注脉經一卷

三部四時五藏辨候診色脉經一卷

脉經十卷

又二卷

徐氏脉經訣三卷

王子顒脉經二卷

歧伯灸經一卷

雷氏灸經一卷

五藏訣一卷

五藏論一卷

賈和光鈴和子十卷

王冰注黃帝素問二十四卷

釋文一卷〈冰號啟元子。〉

楊上善注黃帝內經明堂類成十三卷

又黃帝內經太素三十卷

甄權脉經一卷

鍼經鈔三卷

鍼方一卷

明堂人形圖一卷

米遂明堂論一卷

右明堂經脉類一十六家，三十五部，二百三十一卷。〈失姓名十六家，甄權以下不著錄二家，七卷。〉

神農本草三卷

雷公集撰神農本草四卷

吳氏本草因六卷〈吳普。〉

李氏本草三卷

原平仲靈秀本草圖六卷

殷子嚴本草音義二卷

本草用藥要妙九卷

本草病源合藥節度五卷

本草要術三卷

療癕疽耳眼本要妙五卷

桐君藥錄三卷

徐之才雷公藥對二卷

僧行智諸藥異名十卷

藥類二卷

藥目要用二卷

四時採取諸藥及合和四卷

名醫別錄三卷

吳景諸病源候論五十卷

巢氏諸病源候論五十卷〈巢元方。〉

徐嗣伯雜病論一卷

又徐氏落年方三卷

彭祖養性經一卷

張湛養生要集十卷

延年祕錄十二卷

秦承祖藥方四十卷

吳普集華氏藥方十卷〈華佗。〉

葛洪肘後救卒方六卷

梁武帝坐右方十卷

如意方十卷

陶弘景集注神農本草七卷

又効驗方十卷

補肘後救卒備急方六卷

太清玉石丹藥要集三卷

太清諸草木方集要三卷

隋煬帝敕撰四海類聚單方十六卷

王叔和張仲景藥方十五卷

又傷寒卒病論十卷

阮河南方十六卷〈阮炳。〉

尹穆纂范東陽雜藥方一百七十卷〈范汪。〉

胡居士治百病要方三卷〈胡洽。〉

徐叔嚮雜療方二十卷

又體療雜病方六卷

脚弱方八卷

解寒食方十五卷

阮河南藥方十七卷

褚澄雜藥方十二卷

陳山提雜藥方十卷

謝泰黃素方二十五卷

孝思雜湯丸散方五十七卷

謝士太刪繁方十二卷

徐之才徐王八代効驗方十卷

又家祕方三卷

范世英千金方三卷

姚僧垣集驗方十卷

陳延之小品方十二卷

蘇游玄感傳屍方一卷

又太一鐵胤神丹方三卷

俞氏治小兒方四卷

俞寶小女節療方一卷

僧僧深集方三十卷

僧鸞調氣方一卷

龔慶宣劉涓子男方十卷

甘濬之療癕疽金瘡要方十四卷

甘伯齊療癕疽金瘡要方十二卷

雜藥方六卷

雜丸方一卷

名醫集驗方三卷

百病膏方十卷

雜湯方八卷

療目方五卷

寒食散方幷消息節度二卷

婦人方十卷

又二十卷

少女方十卷

少女雜方二十卷

類聚方二千六百卷

種芝經九卷

芝草圖一卷

諸葛潁淮南王食經一百三十卷

音十三卷

食目十卷

盧仁宗食經三卷

崔浩食經九卷

竺暄食經四卷

又十卷

趙武四時食法一卷

太官食法一卷

太官食方十九卷

四時御食經一卷

抱朴子太清神仙服食經五卷

沖和子太清璿璣文七卷

太清神丹中經三卷

太清神仙服食經五卷

太清諸丹藥要錄四卷

京里先生金匱仙藥錄三卷

神仙服食經十二卷

神仙藥食經一卷

神仙服食方十卷

神仙服食藥方十卷

服玉法幷禁忌一卷

寒食散論二卷

葛仙公錄狐子方金訣二卷

狐子雜訣三卷

明月公陵陽子祕訣一卷

黃公神臨藥祕經一卷

黃白祕法一卷

又二十卷

葛氏房中祕術一卷

沖和子玉房祕訣十卷〈張鼎。〉

本草二十卷

目錄一卷

藥圖二十卷

圖經七卷〈顯慶四年，英國公李勣、太尉長孫无忌、兼侍中辛茂將、太子賓客弘文館學士許敬宗、禮部郎中兼太子洗馬弘文館大學士孔志約、尚藥奉御許孝崇胡子彖蔣季璋、尚藥局直長藺復珪許弘直、侍御醫巢孝儉、太子藥藏監蔣季瑜吳嗣宗、丞蔣義方、太醫令蔣季琬許弘、丞蔣茂昌、太常丞呂才賈文通、太史令李淳風、潞王府參軍吳師哲、禮部主事顏仁楚、右監門府長史蘇敬等撰。〉

孔志約本草音義二十卷

蘇敬新脩本草二十一卷

又新脩本草圖二十六卷

本草音三卷

本草圖經七卷

甄立言〈一作權。〉本草音義七卷

又本草藥性三卷

古今錄驗方五十卷

孟詵食療本草三卷

又補養方三卷

必效方十卷

宋俠經心方十卷

崔氏纂要方十卷〈崔行功。〉

崔知悌骨蒸病灸方一卷

王方慶新本草四十一卷

又藥性要訣五卷

袖中備急要方三卷

嶺南急要方二卷

針灸服藥禁忌五卷

李含光本草音義二卷

陳藏器本草拾遺十卷〈開元中人。〉

鄭虔胡本草七卷

孫思邈千金方三十卷

又千金髓方二十卷

千金翼方三十卷

神枕方一卷

醫家要妙五卷

楊太僕醫方一卷〈失名。天授二年上。〉

衞嵩醫門金寶鑑三卷

許詠六十四問一卷

段元亮病源手鏡一卷

伏氏醫苑一卷〈伏適。〉

甘伯宗名醫傳七卷

王超仙人水鏡圖訣一卷〈貞觀人。〉

吳兢五藏論應象一卷

裴璡五藏論一卷

劉清海五藏類合賦五卷

裴王廷五色傍通五藏圖一卷

張文懿藏府通元賦一卷

段元亮五藏鏡源四卷

喻義纂療癕疽要訣一卷

瘡腫論一卷

沈泰之癕疽論二卷

青溪子萬病拾遺三卷

又消渴論一卷

脚氣論三卷

李暄嶺南脚氣論一卷

又方一卷

脚氣論一卷〈蘇鑒、徐玉等編集。〉

鄭景岫南中四時攝生論一卷

蘇游鐵粉論一卷

陳元北京要術一卷〈元為太原少尹。〉

司空輿發焰錄一卷〈圖父，大中時商州刺史。〉

青羅子道光通元祕要術三卷〈失姓，咸通人。〉

乾寧晏先生制伏草石論六卷〈晏封。〉

江承宗刪繁藥詠三卷〈鳳翔節度要籍。〉

玄宗開元廣濟方五卷

劉貺真人肘後方三卷

王燾外臺祕要方四十卷

又外臺要略十卷

德宗貞元集要廣利方五卷

陸氏集驗方十五卷〈陸贄。〉

賈躭備急單方一卷

薛弘慶兵部手集方三卷〈兵部尚書李絳所傳方。弘慶，大和河中少尹。〉

薛景晦古今集驗方十卷〈元和刑部郎中，貶道州刺史。〉

劉禹錫傳信方二卷

崔玄亮海上集驗方十卷

楊氏產乳集驗方三卷〈楊歸厚，元和中，自左拾遺貶鳳州司馬、虢州刺史。方九百一十一。〉

鄭注藥方一卷

韋氏集驗獨行方十二卷〈韋宙。〉

張文仲隨身備急方三卷

蘇越羣方祕要三卷

李繼皋南行方三卷

白仁敍唐興集驗方五卷

包會應驗方一卷

許孝宗篋中方三卷

梅崇獻方五卷

姚和眾童子祕訣三卷

又眾童延齡至寶方十卷

孫會嬰孺方十卷

邵英俊口齒論一卷

又排玉集二卷〈口齒方。〉

李昭明嵩臺集三卷

陽曅膳夫經手錄四卷

嚴龜食法十卷〈震之後，鎮西軍節度使譔子也。昭宗時宣慰汴寨。〉

右醫術類六十四家，一百二十部，四千四十六卷。〈失姓名三十八家，王方慶以下不著錄五十五家，四百八卷。〉

校勘記

1. ↑ 希還參同契一卷　宋史卷二０五藝文志載「石頭和尚參同契一卷」。據景德傳燈錄(四部叢刊影宋本)卷一四及宋高僧傳卷九，石頭和尚，名希遷，唐僧。「希還」疑為「希遷」之訛。

2. ↑ 庾肩吾採璧三卷　「壁」，各本原作「璧」。隋書卷三四經籍志、舊書卷四七經籍志及通志卷六八均作「璧」，據改。

本北宋作品在全世界都属于公有领域，因为作者逝世已经遠遠超过100年。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Wmrwiki

- Zy26

- 秋霖驟雨

- Liouxiao

- Midleading

- Rocket000

- Jdx

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

新唐書/卷059

关于